Safari ralli

Safari ralli (ka Keenia ralli) on Keenias peetav autoralli. Seda on peetud autoralli MM-sarja üheks raskemaks etapiks. 

 Ajaloost 
Esimest korda korraldati Safari ralli 1953. aastal kuninganna Elizabeth II kroonimise tähistamiseks. See viidi läbi 27. maist 1. juunini 1953 Ida-Aafrika kroonimisafarina Keenias, Ugandas ja Tanganjikas (kuulub praegu Tansaaniale). 1960. aastal nimetati see ümber Ida-Aafrika Safariralliks ja seda nime kandis ralli kuni 1974. aastani, mil sellest sai Safari ralli. Alates 1973. aastast kuulus see ralli autoralli MM-sarja ning oli seal 2002. aastani. Safari ralli jäeti 2003. aastani WRC kalendrist välja rahaliste vahendite puudumise ja korraldusraskuste tõttu.Davenport, John; Deimel, Helmut (2003). Safari Rally 50 years of the toughest rally in the world. Köln: Harms Verlag. 

Alates 2003. aastast sai Safari ralli Aafrika autoralli meistrivõistluste osaks, seal peeti igal aastal kaks etappi.East Africa Safari Classic, a rich history of rallying. Kihaki, Mike (February 2022). 27. septembril 2019 teatati, et 2020. aastal korraldatakse taas Safari ralli autoralli MM-sarja osavõistlusena, kuid see jäi siiski koroonapandeemia tõttu ära. Pärast 18-aastast pausi jõudis Safari ralli lõpuks tagasi WRC-sarja 2021. aastal, kui see viidi läbi Keenias Nakuru maakonna teedel. Safari ralli korraldajatel on WRC-ga leping kuni 2026. aastani.Njenga, Peter (25 June 2022). Safari Rally rich part of Uhuru Kenyatta legacy and Kenya's sporting history.

Keenia rallisõitjad Shekhar Mehta ja Carl Tundo on jätnud selle võistluse ajalukku märkimisväärse jälje, saavutades kumbki viis rallivõitu. Mehta saavutas võidud WRC-sarja osavõistlustel (1973, 1979–1982), Tundo võidud tulid Aafrika rallimeistrivõistluste etappide raames (2004, 2009, 2011, 2012 ja 2018). Carl Tundo on saavutanud kaksteist korda koha poodiumil, millega ta on selles arvestuses rallil osalenutest edukaim.Safari Rally Hall of Fame. eWRC-results.com.

Ralli iseloomustus
Ida-Aafrika safarirallil oli pikkust üle 5000 kilomeetri, praegustel WRC-rallidel on veidi üle 1000 km (katse pikkused ka üle 60 km). Võistkonnad ehitavad ralli jaoks spetsiaalselt tugevdatud autod, millel on ka eredad tuled loomade peletamiseks.What would a modern Safari Rally car look like. DirtFish. 2020-07-14. 

Marsruut läbib mitmesuguseid teid ja maastikke. Tugeva vihmaga muutub osa teid sageli sügavalt mudaseks seal, kus katteks väga peen pulbriline liiv. On siledaid kiireid pikki teelõike avatud maastikel, aga üles-alla kulgevaid tugevalt ebatasaseid teid. Ralli on üks maailmameistrivõistluste kiiremaid etappe, mille keskmine kiirus ületab 100 kilomeetrit tunnis.Jonkka's World Rally Archive. Archived from the original on 8 May 2008. Maastiku ebatasasuse ja pikkade kiiruskatsete tõttu tuleb sageli võitjaks kõige ettevaatlikum sõitja. WRC-etappidel lendasid varem tipprallimeeskondade esindajad helikopteritega autodest ette, et hoiatada marsruudil olevate loomade või seisvate sõidukite eest, kuid see keelati 1996. aastal. 

Ralli võitjad
 Aasta Sõitja Kaardilugeja Auto Sarja nimetus1953  Alan Dix  Johnny Larsen  Volkswagen Beetle1954  D P Marwaha  Vic Preston Sr Volkswagen Beetle1955  Vic Preston Sr  D P Marwaha Ford Zephyr1956  Eric Cecil  Tony Vickers DKW1957  Gus Hofmann  Arthur Burton Volkswagen Beetle1958  T. Brooke  Arne Kopperud   Morris Temple-Boreham  Peter Hughes   Kora Kopperud    Mike Armstrong  Ford Anglia 100E (Impala class)   Ford Zephyr II (Lion class)    Auto Union 1000 (Leopard class)1959  Bill Fritschy  Jack Ellis  Mercedes-Benz Ponton1960  Bill Fritschy  Jack Ellis  Mercedes-Benz Ponton1961  John Manussis  Bill Coleridge David Beckett  Mercedes-Benz W1111962  Tommy Fjastad  Bernhard Schmider Volkswagen Beetle1963'  Nick Nowicki  Paddy Cliff Peugeot 4041964  Peter Hughes   Bill Young Ford Cortina 1965  Joginder Singh  Jaswant Singh  Volvo PV 5441966   Bert Shankland   Chris Rothwell Peugeot 4041967   ert Shankland   Chris Rothwell Peugeot 4041968  Nick Nowicki  Paddy Cliff Peugeot 4041969  Robin Hillyar  Jock Aird Ford Taunus1970  Edgar Herrmann   Hans Schüller Nissan Bluebird1971  Edgar Herrmann   [ans Schüller Nissan S301972  Hannu Mikkola  Gunnar Palm Ford Escort RS1600 IMC1973  Shekhar Mehta  Lofty Drews Nissan S30 WRC1974  Joginder Singh   David Doig  Mitsubishi Lancer WRC1975  Ove Andersson  Arne Hertz Peugeot 504 WRC1976  Joginder Singh  David Doig Mitsubishi Lancer 1600 GSR WRC1977  Björn Waldegård  Hans Thorszelius Ford Escort RS1800 WRC1978  Jean-Pierre Nicolas   Jean-Claude Lefèbvre Peugeot 504 V6 Coupé WRC1979  Shekhar Mehta  Mike Doughty  Nissan Violet WRC1980  Shekhar Mehta  Mike Doughty  Nissan Violet WRC1981  Shekhar Mehta  Mike Doughty  Nissan Violet WRC1982  Shekhar Mehta  Mike Doughty Nissan Violet WRC1983  Ari Vatanen  Terry Harryman Opel Ascona 400 WRC1984  Björn Waldegård  Hans Thorszelius Toyota Celica TCT WRC1985  Juha Kankkunen  Fred Gallagher Toyota Celica TCT WRC1986  Björn Waldegård  Fred Gallagher Toyota Celica TCT WRC1987  Hannu Mikkola  Arne Hertz Audi 200 Quattro WRC1988  Miki Biasion  Tiziano Siviero Lancia Delta WRC1989)  Miki Biasion  Tiziano Siviero Lancia Delta  WRC1990  Björn Waldegård  Fred Gallagher  Toyota Celica GT WRC1991  Juha Kankkunen  Juha Piironen Lancia Delta Group A WRC1992  Carlos Sainz  Luis Moya Toyota Celica Turbo 4WD WRC1993  Juha Kankkunen  Juha Piironen Toyota Celica Turbo 4WD WRC1994  Ian Duncan  David Williamson Toyota Celica Turbo 4WD WRC1995  Yoshio Fujimoto  Arne Hertz Toyota Celica  2LWC1996  Tommi Mäkinen  Seppo Harjanne Mitsubishi Lancer Evolution WRC1997  Colin McRae  Nicky Grist Subaru Impreza WRC WRC1998  Richard Burns  Robert Reid Mitsubishi Lancer Evolution WRC1999  Colin McRae  Nicky Grist Ford Focus RS WRC WRC2000  Richard Burns  Robert Reid Subaru Impreza WRC WRC2001  Tommi Mäkinen  Risto Mannisenmäki Mitsubishi Lancer Evolution WRC2002  Colin McRae  Nicky Grist Ford Focus RS WRC WRC2003 [Glen Edmunds  Titch Phillips Mitsubishi Lancer Evolution AR2004  Carl Tundo  Tim Jessop Subaru Impreza ARC2005  Glen Edmunds  Des Page-Morris Mitsubishi Lancer Evolution ARC2006  Azar Anwar  George Mwangi Mitsubishi Lancer Evolution ARC2007  Conrad Rautenbach  Peter Marsh  Subaru Impreza IRC & ARC2008  Lee Rose   Piers Daykin Mitsubishi Lancer Evolution ARC2009  Carl Tundo   Tim Jessop Mitsubishi Lancer Evolution IRC & ARC2010  Lee Rose   Piers Daykin Mitsubishi Lancer Evolution ARC2011  Carl Tundo   Tim Jessop Mitsubishi Lancer Evolution ARC2012  Carl Tundo   Tim Jessop Mitsubishi Lancer Evolution ARC2013  Baldev Chager   Ravi Soni Mitsubishi Lancer Evolution ARC2014  Baldev Chager   Ravi Soni Mitsubishi Lancer Evolution ARC2015  Singh Chatthe Jaspreet   Panesar Gurdeep Mitsubishi Lancer Evolution KRC2016  Singh Chatthe Jaspreet  Panesar Gurdeep Mitsubishi Lancer Evolution KRC2017  Tapio Laukkanen  Gavin Laurence Subaru Impreza WRX STi ARC & KRC2018  Carl Tundo  Tim Jessop Mitsubishi Lancer Evolution X ARC & KRC2019)  Baldev Chager  Ravi Soni Mitsubishi Lancer Evolution X ARC & KRC2020 Ei toimunud koroonapandeemia tõttu2021  Sébastien Ogier  Julien Ingrassia Toyota Yaris WRC WRC2022  Kalle Rovanperä  Jonne Halttunen Toyota GR Yaris Rally1 WRC2023  Sébastien Ogier  Vincent Landais Toyota GR Yaris Rally1 WRC2024  Kalle Rovanperä  Jonne Halttunen Toyota GR Yaris Rally1 WRC2025  Elfyn Evans  Scott Martin Toyota GR Yaris Rally1 WRC

Viited

Välislingid

Tänak enne karmi Safari rallit: vähemalt poodiumipunktid tuleb kirja saada. Postimees, 20. juuni 2022
Rovanperä võttis ülikindla võidu, Tänak pidi taas katkestama. Õhtuleht, 26. juuni 2022
Tänak Keenia ralli eel: sooviks siinse loodusega kauem tutvuda. sport.err.ee, 16. juuni 2023
Ott Tänak Safari ralli avariist: mul oli kaks halba valikut .sport.delfi.ee, 29. märts 2024

Kategooria:Keenia sport
Kategooria:Autoralli